**Iniön osavuosiasukkaat ry./ Iniö Deltidsboende rf.**

**Palautetta Houtskarin reitti ja Iniön lisäreitti aikatauluehdotuksiin**

**Yleistä**

Aikataulut ovat erittäin epäselvästi laadittu, aikataulujen luku ja tulkitseminen on todella vaikeaa. Aikatauluissa näkyy myös, että m/s Finnö liikennöi Kannvik- Perkala – Kolko? M/s Finnö -yhteysalukseen mahtuu kaksi henkilöautoa ja 36 matkustajaa. Saarissa yhteysaluslaiturista mökeille on matkaa ja yleensä myös paljon tavaraa. Miten m/s Finnön kapasiteetti riittää?

Miten yhteysalusaikatauluissa on huomioitu julkisten liikennevälineiden, esim. Taivassalon Auton aikataulut. Monet mökkiläiset matkaavat kansimatkustajina ja on erittäin tärkeää, että yhteysalusaikatauluissa huomioidaan julkisten kulkuvälineiden aikataulut.

Miten eri saariin huoltoyhteydet, esim. jätehuolto on järjestetty ja nämä pitäisi näkyä aikatauluissa.

Saarissa toimii myös elinkeinonharjoittajia, joille toimivat yhteysalusaikataulut ovat erittäin tärkeät. Miten yritystoiminta on huomioitu aikataulujen laadinnassa?

Turun keskustavisiossa vuodelle 2050 on ottanut vahvan kannan siihen, että Turku on maailman kauneimman saariston pääkaupunki. Saaristo nähdään alueen erilaista etätyötä tekevien ihmisten yhteisöllisenä asuinpaikkana, jonka kauneus ja luontoarvot houkuttelevat lisää asukkaita ja etätyötä tekeviä saaristoon. Tämän edellytyksenä on, että kulkuyhteydet ovat toimivat.

**Kolko**

Kolkon aikatauluista tiistain ja torstain osalta on jäänyt pois mahdollisuus tulla Kolkoon aamulla klo 8.40.

Mahdollisuus tulla Kannvikista Kolkoon (Perkalan kautta?) klo 12 on ongelmallinen, kun tuohon ei ehdi mukaan klo 11.45 Auralla, jolloin Kannvikiin pitäisi tulla jo klo 10 Auralla ja odotella siellä 1 h 30 min, ennen kuin pääsisi (Perkalan kautta?) Kolkoon. Ehdotamme, että tuota suunniteltua vuoroa Kannvikista klo 12 aikataulutetaan lähtemään klo 12.15, jolloin Kolkoon ja Perkalaan menijöillä on mahdollisuus ehtiä siihen klo 11.45 Heponiemestä lähtevällä Auralla.

**Perkala**

Osavuosiasukkaan näkökulmasta viikonlopun perjantai / sunnuntai -vuorot pitäisi ehdottomasti saada takaisin aikatauluun. Vähintään lauantai / sunnuntai.

Ehdotettujen aikataulujen mukaan on mahdotonta hoitaa saman päivän aikana asioita Norrbyssä, esim. käynti terveydenhoitajalla tai kaupassa. Vähintään yhtenä päivänä viikossa pitää päästä käymään yhteysaluksella Norrbyssä esim. terveydenhoitajalla tai kaupassa.

Ehdotettujen aikataulujen mukaan mitään yhteysalusliikennettä Perkalaan ei ole keskiviikkona, perjantaina eikä sunnuntaina.

**Åselholm**

Palautteet tulossa.

16.02.2022

Iniö deltidsboende – Iniön osavuosiasukkaat rf.

hallitus

Sinikka Leino

puheenjohtaja

p. +358505985 822

sinikka.leino@aava.tv